༄༅། །དཔལ་དུས་ཀྱི་འཁོར་ལོ་ནས་གསུངས་པའི་རིགས་ལྡན་གྱི་
རྣམ་གཞག་མཁས་པ་གོང་མའི་བཞེད་སྲོལ་མི་འདྲ་བ་
རྣམས་ལྷན་ཅིག་ཏུ་སྒྲིགས་པ་ལེགས་བཤད
མཁས་པའི་ཁ་རྒྱན་བཞུགས།
ཨོཾ་སྭ་སྟི། བླ་མ་དང་དཔལ་དུས་ཀྱི་འཁོར་ལོ་ལ་ཕྱག་འཚལ་ལོ། །འདིར་དཔལ་དུས་ཀྱི་
འཁོར་ལོའི་བསྟན་རྩིས་ལས་འབྱུང་བའི་ཆོས་རྒྱལ་རིགས་ལྡན་གྱི་གྲངས་དང་སྤྲུལ་གཞི་ནི། དཔལ་
ལྡན་ས་སྐྱ་པ་རྣམས་ལ་ཆོས་རྒྱལ་རིགས་ལྡན་གྱི་གྲངས་སུམ་ཅུ་རྩ་གསུམ་དུ་བཞེད་པ་ནི། ཆོས་ཀྱི་
རྒྱལ་པོ་དཀོན་མཆོག་ལྷུན་གྲུབ་ཀྱིས་མཛད་པའི་བསྟན་རྩིས་མཁས་པའི་རྒྱན་ལས། ཐུབ་དབང་ཤིང་
ཕོ་བྱི་བ་ལ་བལྟམས་ནས། ལོ་ཉི་ཤུ་རྩ་དགུ་ཁབ་ཏུ་བཞུགས། དེ་ནས་ལོ་དྲུག་དཀའ་བ་སྤྱད། སོ་
བདུན་པ་ས་མོ་ཕག་ལ་མངོན་པར་བྱང་ཆུབ། བརྒྱད་ཅུ་བཞེས་པ་ཆུ་མོ་ལུག་གི་ལོའི་ནག་པ་ཟླ་བའི་
255

དཔལ་དུས་ཀྱི་འཁོར་ལོ་ནས་གསུངས་པའི་རིགས་ལྡན་གྱི་རྣམ་གཞག་ལེགས་བཤད་མཁས་པའི་ཁ་རྒྱན།
ཉ་ལ་དཔལ་ལྡན་འབྲས་སྤུངས་སུ་ཆོས་རྒྱལ་ཟླ་བ་བཟང་པོ་སོགས་ལ་དུས་ཀྱི་འཁོར་ལོའི་རྩ་རྒྱུད་
གསུངས་ནས། ས་གའི་ཉ་ལ་མྱ་ངན་ལས་འདས་ཚུལ་བསྟན། ལོ་དེ་ཉིད་ལ་ཟླ་བ་བཟང་པོས་ཤམྦྷ་
ལར་རྩ་རྒྱུད་སྤེལ་ཞིང་འགྲེལ་ཆེན་སྟོང་ཕྲག་དྲུག་པ་བརྩམ། གཞལ་མེད་ཁང་བཞེངས་ནས་ཤིང་
སྤྲེལ་ལོ་ཤར་བ་ན་ཞི་བར་གཤེགས། ལོ་དེ་ཉིད་ནས་བརྩམས་ཏེ་ལྷ་དབང་དང་། གཟི་བརྗིད་ཅན་
དང༌། ཟླ་བས་བྱིན་དང༌། ལྷའི་དབང་ཕྱུག་དང༌། སྣ་ཚོགས་གཟུགས་དང༌། ལྷའི་དབང་ལྡན་ཏེ་དྲུག་
ནི་ཆོས་རྒྱལ་དང༌། ཤིང་སྤྲེལ་ནས་གྲགས་པས་ལོ་བརྒྱར་རྩ་རྒྱུད་བསྟན་ནས། ཆུ་མོ་ཕག་ལ་བསྡུས་
རྒྱུད་གསུངས། ཤིང་ཕོ་བྱི་བ་ནས་པད་དཀར་དང༌། བཟང་པོ། བཤེས་གཉེན་བཟང༌། ཕྱག་དམར་
ཅན། ཁྱབ་འཇུག་སྦས་པ། ཉི་མ་གྲགས། ཤིན་ཏུ་བཟང་པོ་རྣམས་ཀྱི་བསྡུས་རྒྱུད་བསྟན་ཅིང༌། སྤྲེལ་
ལོ་ལ་མ་ག་དྷར་ཀླ་ཀློ་ཞུགས། ཤམྦྷ་ལར་རྒྱ་མཚོ་རྣམ་རྒྱལ་བྱོན། དེ་ནས་རྒྱལ་དཀའ་དང༌། ཉི་མ།
སྣ་ཚོགས་གཟུགས། ཟླ་འོད། མཐའ་ཡས། ས་སྐྱོང༌། དཔལ་སྐྱོང༌། སེངྒེ། རྣམ་གནོན། སྟོབས་
པོ་ཆེ། མ་འགགས་པ། མིའི་སེངྒེ། དབང་ཕྱུག་ཆེན་པོ། མཐའ་ཡས་རྣམ་རྒྱལ། གྲགས་པ་ཕྱི་མ།
དྲག་པོ་འཁོར་ལོ་ཅན་ཏེ་ཆོས་རྒྱལ་བདུན་དང་རིགས་ལྡན་ཉེར་དྲུག་ཏུ་གསུངས་པ་ནི། དྲི་མེད་འོད་
ཀྱིས་འཇིག་རྟེན་ཁམས་ལོའི་འགྲེལ་པར་རྩ་རྒྱུད་ཀྱི་ལུང་དྲངས་པ་ལས། གྲགས་པ་རིགས་ལྡན་རིགས་
ཀྱང་སྟེ། །ཞེས་པ་ནས། མཐའ་ཡས་རྣམ་རྒྱལ་རིགས་ལྡན་དང༌། །ཞེས་པའི་བར་གྱིས་རིགས་ལྡན་
ཉེར་བཞི་པ་མཐའ་ཡས་རྣམ་རྒྱལ་རྫོགས་རྗེས་སུ། གྲགས་པ་རིགས་ལྡན་དེ་ནས་སླར། །དེ་སྲས་
འཁོར་ལོ་ཆེན་པོ་ཅན། །རིགས་ལྡན་གྲགས་པ་འབྱུང་འགྱུར་ཏེ། །སྨྲ་མཁས་རྟ་མཆོག་ཏིང་འཛིན་
གྱིས། །ཀླ་ཀློའི་ཆོས་ནི་མཐར་བྱེད་པའོ། །ཞེས་འཇམ་དཔལ་གྲགས་པ་ཉིད་མཐའ་ཡས་རྣམ་རྒྱལ་
གྱི་སྲས་སུ་འཁྲུངས་པ་གྲགས་པ་ཕྱི་མ་ཉིད་ཡིན་ཞིང༌། དེའི་སྲས་དྲག་པོ་འཁོར་ལོ་ཅན་ཏེ། རིགས་
ལྡན་ཉེར་དྲུག་ཏུ་བཞེད་པ་ནི། བསྡུས་རྒྱུད་ལས་ཀྱང༌། གདན་ཉི་ཤུ་རྩ་ལྔ་པོ་རྣམས་རིམ་པར་ཡོངས་
སུ་བགྲང་བ་དེ་ཡི་ནང་ནས་དུས་ཀྱི་མཐར། རིགས་ལྡན་རིགས་ལ་ལྷའི་མཆོག་གིས་བསྟུད་པ་དྲག་
པོའི་རིགས་ལྡན་འབྱུང་བར་འགྱུར་ཞེས་པ་དང༌། ཆོས་རྒྱལ་རིགས་ལྡན་ཡོངས་སྡོམ་པས་སུམ་ཅུ་རྩ་
256

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་གཉིས་པ།
གསུམ་བྱུང་བ་ཡང༌། བསྡུས་རྒྱུད་ལས། སུམ་ཅུ་རྩ་གཉིས་གདན་གྱི་མཐར་ནི་ལྷ་མིན་དགྲ་བོ་ཚེ་ལོ་
བརྒྱ་པ་ཕྲག་ན་འཁོར་ལོར་འགྱུར། ཞེས་གསུངས་པའི། འདི་གཉིས་ཀྱི་མཐའི་དོན་འཇུག་ལ་བཤད་པ་
ཡོད་ཀྱང་འདི་ནི་རྫོགས་པའི་དོན་ཡིན་པས། རིགས་ལྡན་ཉེར་དྲུག་པ་དང་། དེའི་སྟེང་ཆོས་རྒྱལ་བདུན་
གནན་པས་སོ་གསུམ་པ་འཁོར་ལོ་ཅན་ཡིན་པར་འདོད་ལགས། འདིས་ལུང་གིས་རིགས་ལྡན་དྲག་
པོ་ཕྱག་རྡོར་གྱི་སྤྲུལ་པ་ཡིན་པ་ཡང་འགྲུབ་སྟེ། ཕྱག་ན་འཁོར་ལོ་འགྱུར་ཞེས་པ། །ཕྱག་ན་རྡོ་རྗེ་དྲག་
པོ་འཁོར་ལོ་ཅན་དུ་འགྱུར་ཞེས་པའོ། །རྗེ་བཙུན་རིན་པོ་ཆེས་ཀྱང༌། ཕྱག་ན་རྡོ་རྗེའི་སྤྲུལ་པ་ནི། དྲག་
པོ་ཀཱལ་ཀི་ཞེས་བྱའི་བར། །ཞེས་དང༌། ཆོས་རྗེ་ས་སྐྱ་པཎྜི་ཏས་སྡོམ་གསུམ་ལས་ཀྱང་། སྙིགས་མའི་
དུས་ན་འཕགས་པའི་ཡུལ། །ཀླ་ཀློའི་ཆོས་ཀྱི་གང་བར་འགྱུར། །དེ་ནས་ཀླ་ཀློའི་རྫུ་འཕྲུལ་གྱིས། །
ཤམྦྷ་ལ་རུ་དམག་འདྲེན་འགྱུར། །དེ་ཚེ་ཕྱག་ན་རྡོ་རྗེ་ཡི། །སྤྲུལ་པ་དྲག་པོ་ཞེས་བྱ་བའི། །རྒྱལ་པོ་ཀླ་
ཀློ་ཀུན་བཅོམ་ནས། །འཕགས་པའི་ཡུལ་གྱི་བར་དུ་ཡང༌། །སངས་རྒྱས་བསྟན་པ་དར་བར་གསུངས། །
ཞེས་གསུངས་ཤིང༌། དེས་ཀྱང་མ་ཟད་མཁན་ཆེན་ལེགས་པའི་འབྱུང་གནས་ཀྱིས། ཕྱག་ན་རྡོ་རྗེ་
དང་། ཐུགས་རྡོ་རྗེ་དང༌། དུས་ཀྱི་འཁོར་ལོ་ཞེས་པ་རྣམས་མཚན་གྱི་རྣམ་གྲངས་ཡིན་པས། དུས་ཀྱི་
འཁོར་ལོའི་རྒྱུད་གསུངས་པའི་སྐབས་འདིར། ཆོས་རྒྱལ་བདུན་དང་རིགས་ལྡན་ཉི་ཤུ་རྩ་དྲུག་སྟེ་སུམ་
ཅུ་སོ་གསུམ་པོ་ཐམས་ཅད་སྤྲུལ་བྱེད་ཕྱག་ན་རྡོ་རྗེའི་དུས་ཀྱི་འཁོར་ལོ་འབའ་ཞིག་གི་སྤྲུལ་པ་ཡིན་
པས། སྤྲུལ་པ་སོ་སོ་ལ་བཀོད་པ་མི་འདྲ་བ་དང༌། སྤྲུལ་བྱེད་ཀྱི་མཚན་སོ་སོར་ཡོད་ཀྱང་འགལ་བ་
མེད་དེ། དྲི་མེད་འོད་ཀྱི་འཇིག་རྟེན་ཁམས་ལེའི་འགྲེལ་པར། འདི་དག་སངས་རྒྱས་བྱང་ཆུབ་སེམས་
དཔའ་དག་སྟོན་པ་པོ་དང༌། ཞུ་བ་པོའི་འགྲེལ་པ། སྤྲུལ་པའི་སྐུའི་ལོངས་སྤྱོད་རྫོགས་པའི་སྐུས་ཀྱང་
རུང་སྟེ། སྔ་མ་དང་ཕྱི་མར་འགལ་བ་མེད་དོ། །དེ་ནས་ཕྱག་ན་རྡོ་རྗེའི་སྤྲུལ་པའི་སྐུ་རྒྱལ་པོ་ཟླ་བ་
བཟང་པོས་སེམས་ཅན་ཐམས་ཅད་ཀྱི་ཕྱིར་འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་
ཀྱི་དོན་དུ་དེ་བཞིན་གཤེགས་པ་ལ་ཞུས་སོ། །སྔ་མའི་རྣམ་གྲངས་གསུམ་དང༌། འཁོར་ཅན་ཞེས་
པ་རྣམ་གྲངས་ཡིན་ཏེ། དབང་མདོར་བསྟན་གྱི་འགྲེལ་པ་ལས། རྡོ་རྗེ་ཅན་ནམ་རྡོ་རྗེ་སེམས། །རྡོ་
257

དཔལ་དུས་ཀྱི་འཁོར་ལོ་ནས་གསུངས་པའི་རིགས་ལྡན་གྱི་རྣམ་གཞག་ལེགས་བཤད་མཁས་པའི་ཁ་རྒྱན།
རྗེ་འཇིགས་བྱེད་དབང་ཕྱུག་དང༌། །ཧེ་རུ་ཀ་དང་དུས་འཁོར་ལོ། །ཞེས་པས་འགྲུབ་པའི་ཕྱིར། གཞན་
ཡང་དྲི་མེད་འོད་ཀྱི་ནང་ལེའི་འགྲེལ་པར། ཕྱི་རོལ་དུ་ལེའུ་དང་པོ་ནས་གསུངས་པའི་འཁོར་ལོ་ཅན་
གང་ཡིན་པ་དེ་ནི། ལུས་ལ་རྡོ་རྗེ་ཅན་དེ་ཐུགས་རྡོ་རྗེའོ། །ཞེས་གསུངས་པས། ཕྱག་ན་རྡོ་རྗེའི་སྤྲུལ་
པར་འགྲུབ་པའི་ཕྱིར་རོ་། །འོ་ན་ཆོས་རྒྱལ་རིགས་ལྡན་སེངྒེའི་ཁྲི་ལ་འཁོད་ནས་ལོ་གྲངས་དུ་ཙམ་
ཆོས་བསྟན་ན། མཁས་མཆོག་ཕལ་ཆེར་གྱིས་རགས་རྩིས་ཀྱི་དབང་དུ་མཛད་ནས། ལོ་གྲངས་བརྒྱ་
བརྒྱར་ཆོས་གསུངས་སོ་ཞེས་པ་ཙམ་ལས་མ་གསུངས་ཀྱང༌། འཁྲུལ་པའི་དྲི་མ་ཟད་པ་རྗེ་བཙུན་རིན་
པོ་ཆེ་གྲགས་པ་རྒྱལ་མཚན་ནི། སྤྲུལ་པའི་རྒྱལ་པོ་རེ་རེ་བཞིན། །ལོ་གྲངས་བརྒྱ་ནི་ལྷག་པ་རུ། །
སེངྒེ་ཁྲི་ལ་བཞུགས་ནས་ནི། །ཆོས་ཀྱི་འཇིག་རྟེན་སྐྱོང་བར་མཛད། །དེ་ནས་རྒྱལ་བས་བསྔགས་པ་
ཡི༑ ༑ཤམྦྷ་ལ་ཡི་ཡུལ་དུ་ནི། །དཔལ་ལྡན་རྡོ་རྗེ་ཐེག་པའི་རྒྱུད། །ནམ་ཡང་ནུབ་པར་མི་འགྱུར་རོ། །
ཞེས་གསུངས་པའི་དོན། དེ་ཡང་བསྟན་པའི་གནས་ཚད། དུར་འཁོར་བའི་ལུགས་འདི་ཉིད་དང་སྦྱར་
ན༑ རྩ་རྒྱུད་ནས་ལོ་སུམ་སྟོང་སུམ་བརྒྱ་དང་ཉག་བཞི་གནས་པ་ལས། ཆོས་རྒྱལ་ཟླ་བ་བཟང་པོས་
ལོ་གཅིག་དང༌། གཞན་ཆོས་རྒྱལ་རིགས་ལྡན་བཞི་ལོ་བརྒྱ་བརྒྱར་ཆོས་བསྟན་པས། དེ་ལ་ལོ་སུམ་
སྟོང་ཉིས་བརྒྱ་དང་གཅིག་ལས་མ་བྱུང༌ཡང༌། བརྒྱ་ཕྲག་ལྷག་མ་རུ་ཞེས་པའི་དོན། གོང་དུ་མ་ཚང་
བའི་ལོ་བརྒྱ་དང་གསུམ་ཡོད་པ་འདི་སོ་གཉིས་པོ་སོ་སོ་ལ་སྦྱོར་དགོས་པ་ལ་དགོངས་སོ། །དེ་ཡང་
ཤིན་ཏུ་ཞིབ་པར་རི་མོས་གཏན་ལ་ཕབ་ནས་བརྩིས་ན། སོ་གཉིས་པོ་རེ་རེ་ལ་ལོ་གསུམ། ཟླ་བ་གཉིས།
ཞག་བཅོ་བརྒྱད། ཆུ་ཚོད་ཞེ་ལྔ་པ་རེ་རེ། ལོ་གྲངས་བརྒྱ་བརྒྱའི་སྟེང་དུ་བསྣོན་དགོས་པས་རྗེ་བཙུན་
གྱི་དགོངས་པ་ཡང་འགྲུབ་ཅིང༌། འདི་ཤིན་ཏུ་ལེགས་པ་ཡིན་ནམ་སྙམ་པ་བདག་གི་བློ་ལ་ཤར་ལགས།
ཡང་བུ་སྟོན་རིན་པོ་ཆེའི་ཟབ་དོན་སྒོ་འབྱེད་རིན་པོ་ཆེའི་ལྡེ་མིག་ཅེས་བྱ་བ་ལས། བཅོམ་ལྡན་འདས་
ཀྱི་རྩ་བའི་རྒྱུད་ཟླ་བ་བཟང་པོ་ལ་གསུངས་ནས། ཟླ་བཟང་གིས་ཀྱང་རྩ་བའི་རྒྱུད་བསྡུས། འགྲེལ་
བཤད་སྡེ་སྦྱོར་དུ་རྗེས་སུ་བསྔགས་པའི་སྟོང་ཕྲག་དྲུག་ཅུ་པ་མཛད་ཅིང༌། གླེགས་བམ་ལ་བྲིས་ནས་
ཤམྦྷ་ལ་ལ་སོགས་པའི་ཡུལ་གྱི་མི་རྣམས་ལ་བསྟན། དུས་ཀྱི་འཁོར་ལོའི་དཀྱིལ་འཁོར་རིན་པོ་ཆེ་
258

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་གཉིས་པ།
སྣ་ལྔ་ལས་བཞེངས་པ་རྫུ་འཕྲུལ་བསྟན་པ་མྱ་ངན་ལས་འདས་སོ། །དེ་ནས་ལྷ་དབང་དང༌། གཟི་
བརྗིད་ཅན་དང༌། ཟླ་བས་བྱིན་དང༌། ལྷའི་དབང་ཕྱུག་དང་སྣ་ཚོགས་གཟུགས་དང༌། ལྷའི་དབང་
ལྡན་རྣམས་ཀྱི་ལོ་བརྒྱ་བརྒྱར་ཆོས་བསྟན་ཏོ། །དེ་ནས་འཇམ་དབྱངས་གྲགས་པས་ལོ་བརྒྱར་རྩ་བའི་
རྒྱུད་བསྟན་ཏེ་དེ་ཡན་ཆད་རྩ་རྒྱུད་རྩ་འགྲེལ་ལ་འཆད་ཉན་བྱེད་པ་ཡིན་ནོ། །རྩ་རྒྱུད་ལས། ལོ་འདི་
ནས་ནི་དྲུག་བརྒྱའི་ལོས། །ཞེས་པ་ནས། ཆོས་བསྟན་པའི་ལོ་སྟེ་ཞེས་དང༌། ང་མྱ་ངན་ལས་འདས་
ནས་ལོ་དྲུག་བརྒྱ་ཞེས་པ་དང༌། ཟླ་བཟང་མྱ་ངན་ལས་འདས་ལོ་དྲུག་བརྒྱ་རྣམས་གནད་ཅིག་ཏུ་རྟོགས་
དགོས་སོ། །དེ་ནས་གྲགས་པས་ལོ་བརྒྱར་རྩ་རྒྱུད་བསྟན་པའི་རྗེས་སུ་གྲགས་པས་ཀྱང་དཀར་ལ་རྒྱུད་
སྟོན་ཅིང་འགྲེལ་བཤད་རྩོམ་པར་བསྐོས་ཤིང་མྱ་ངན་ལས་འདས་སོ། །དེ་ནས་པད་དཀར་གྱིས་འགྲེལ་
བཤད་སྟོང་ཕྲག་བཅུ་གཉིས་པ་མཛད་ཅིང་ཆོས་བསྟན་ཏོ། །དེ་ནས་བཟང་པོ་དང༌། རྣམ་རྒྱལ་དང༌།
བཤེས་གཉེན་བཟང་པོ་དང༌། ཕྱག་དམར་དང༌། ཁྱག་འཇུག་སྦས་པ་དང་། ཉི་མ་གྲགས་དང་། ཤིན་
ཏུ་བཟང་སྟེ་བརྒྱད་པོས་ལོ་བརྒྱ་བརྒྱར་ཆོས་སྟོན་པར་གསལ་ཏེ། དེ་ནས་ཀླ་ཀློའི་ཆོས་འཇུག་པར་
གསུངས་ཤིང༌། དེ་རྗེས་རྒྱ་མཚོ་རྣམ་རྒྱལ་དང་རྒྱལ་དཀའ་ཡིས་ཀྱང་ལོ་བརྒྱ་བརྒྱར་ཆོས་སྟོན་པར་
གསལ་ཏེ། ཀླ་ཀློ་བྱུང་ནས་ལོ་བརྒྱ་བརྒྱད་ཅུ་རྩ་གཉིས་ན། རྒྱལ་དཀའ་ཡིས་རྩིས་གཞི་བརྩམ་ལ་
བརྒྱ་ནི་བརྒྱ་མཚོ་རྣམ་རྒྱལ་གྱི་དུས་ཡིན་ལ། རྒྱལ་དཀའ་ཡིས་ཆོས་བསྟན་ནས་ལོ་བརྒྱད་ཅུ་རྩ་གཉིས་
ན༑ བསྡུས་རྒྱུད་ཀྱི་རྩིས་གཞི་མཛད་དམ་བསམ་མོ། །དེ་ནས་ཉི་མ་དང༌། སྣ་ཚོགས་གཟུགས་དང༌།
ཟླ་བའི་འོད་དང་། མཐའ་ཡས་དང༌། ས་སྐྱོང་དང་། དཔལ་སྐྱོང་དང་། སེངྒེ་དང༌། རྣམ་གནོན་དང།
སྟོབས་པོ་ཆེ་དང༌། མ་འགགས་པ་དང༌། མིའི་སེངྒེ་དང༌། དབང་ཕྱུག་ཆེན་པོ་དང་། མཐའ་ཡས་དང་།
རྣམ་རྒྱལ་དང༌། དྲག་པོ་འཁོར་ལོ་ཅན་སྟེ་དེས་ཀླ་ཀློའི་སྟོབས་འཇོམས་པར་བྱེད་དོ། །དེའི་དབུས་
གདན་གྱི་ཉི་ཤུ་རྩ་ལྔའི་རིམ་པར་ཡོངས་སུ་བགྲང་པ་དག་གིས་དུས་ཀྱི་མཐར། · ཞེས་པ་རིགས་ལྡན་
ཉི་ཤུ་རྩ་ལྔའི་རྗེས་ཐོགས་སུ་དྲག་པོ་འབྱུང་བར་བཤད་པའི་ཕྱིར་རིགས་ལྡན་ཉི་ཤུ་རྩ་དྲུག །ཤཱཀྱའི་
རིགས་ཀྱི་རྒྱལ་པོ་བདུན་སྟེ་སྤྲུལ་པའི་རྒྱལ་པོ་སུམ་ཅུ་རྩ་གསུམ་མོ། །ཞེས་གོང་མ་དག་བཞེད་དོ། །
259

དཔལ་དུས་ཀྱི་འཁོར་ལོ་ནས་གསུངས་པའི་རིགས་ལྡན་གྱི་རྣམ་གཞག་ལེགས་བཤད་མཁས་པའི་ཁ་རྒྱན།
ཡང་ན་མཐའ་ཡས་རྣམ་རྒྱལ་གཅིག་ཏུ་བྱས་ནས་ཉི་ཤུ་རྩ་ལྔ་གདན་གྱི་མཐའ་མ། ཉི་ཤུ་རྩ་ལྔ་པ་རིགས་
ལྡན་དྲག་པོར་བྱས་ན། པད་དཀར་གྱིས་རྗེས་སྤྲུལ་པའི་རྒྱལ་པོ་སུམ་ཅུ་རྩ་གསུམ་ལུང་བསྟན་པ་དང་
མཐུན་ནོ། །ཞེས་ལུགས་གཉིས་སུ་གསུང་འདུག་ཅིང༌། ཡང་ཆོས་རྒྱལ་རྣམ་རྒྱལ་གྲགས་བཟང་གི་
རྡོ་རྗེའི་མདུད་འགྲོལ་ལས། ད་ནི་རང༌གི༌ལུགས༌ལུང༌དང༌སྦྱར་ནས་བཤད་པར་བྱའོ། །དེ་ཡང་ཐུབ་
པའི་དབང་པོ་བལྟམ་ནས་ད་ལྟའི་དྲག་པོ་ཞེས་པ་ལྕགས་ཕོ་སྤྲེའུའི་ལོ་འདི་ཡན་ལ་འདས་ལོ་ཉིས་སྟོང་
སུམ་བརྒྱ་དང་ལྔ་བཅུ་རྩ་བཞི་འདས་པ་ཡིན་ཏེ། དེ་ཡང་གང་ལས་ཤེས་ཞེས་ན། བཅོམ་ལྡན་འདས་
ཐུབ་པའི་དབང་པོ་ཉིད་ལོ་ཉི་ཤུ་རྩ་དགུའི་བར་དུ་ཁབ་ཏུ་བཞུགས་ཤིང༌། དེ་ནས་དཀའ་བ་སྤྱད་པ་
ལོ་དྲུག་ཏུ་མཛད་པས་ལོ་སོ་ལྔ། དེའི་ཕྱི་ལོ་སངས་རྒྱས་ཤིང་ཐེག་པ་གསུམ་གྱི་ཆོས་སྟོན་པར་མཛད་
པ་ལ་ལོ་གཅིག་སྟེ་ལོ་སོ་དྲུག །དེའི་ཕྱི་ལོ་ནག་པའི་ཉ་ལ་རྩ་རྒྱུད་གསུངས་པའི་ལོ་གཅིག་སྟེ་སོ་བདུན།
དེ་ནས་རྒྱལ་པོ་ཟླ་བ་བཟང་པོས་རྩ་རྒྱུད་ཀྱི་འགྲེལ་པ་དང་གཞལ་མེད་ཁང་བཞེངས་པ་སོགས་ཀྱི་
ལོ་གཅིག་སྟེ་ལོ་སོ་བརྒྱད་དང༌། དེ་ནས་ལོ་འདི་ནས་ནི་དྲུག་བརྒྱའི་ལོ་ཡི་གསལ་བར་མི་བདག་
གྲགས་པ་ཤམྦྷ་ལ་ཞེས་བྱ་བར་འབྱུང་ཞེས་པ་ལ། ལོ་འདི་ཞེས་པ་ནི་དེ་བཞིན་གཤེགས་པས་ཆོས་
བསྟན་པའི་ལོ་སྟེ་ལོ་དེ་ནས་ལོ་དྲུག་བརྒྱ་ན། ཆུ་བོ་ཤཱིརྟི་བྱང༌། ཤམྦྷ་ལ་ཞེས་བྱ་བའི་ཡུལ་དུ་གྲགས་
པ་ཞེས་པ་ནི་ལུང་གི་བརྗོད་པ་སྟེ་འཇམ་དཔལ་གྲགས་པ་ཆེན་པོ་གསལ་བར་བྱ